ለማንኛውም ወደ ተነሳሁበት ርእስ ልመለስና ይህ እስካሁን ከላይ ያቀረብኩት ሁሉ የትምክህት ልብራሱ ዘረኝነት ነው፡፡ ዘረኝነት ማለት በዘር ላይ የተመሰረተ ተግባርና እሳቤ ብቻ አይደለም፡፡ ዘረኝነት በቡድንተኝነት ውስጥ አለ፡፡ አንድ ቡድን የኔ ብሎ ካሰብ ከቡድኑ ውጭ የሆኑ ሰዎችንና ቡድኖችን የሚጠላ ከሆን ዘረኛ ነው፡፡ አዎ ከላይ ለመጥቀስ በሞከርኩት የዘረኝነት ትርጉም መሠረት ይህም ዘረኝነት ነው፡፡ ትምክህት በፍጹም የሌሎችን ነጻነት አይፈልግም፡፡ ማንኛውም ህዝብ በእነሱው አስተሳሰብ እንዲኖር ብቻ ነው የሚፈልገው፡፡ ሰብአዊና ዴሞክራሲያዊ መብት የሚሉ ጽንሰ ሃሳቦች በአእምሯቸው ውስጥ እድል ፈንታ ጽዋ ተርታ የላቸውም፡፡ እነዚህ ነገሮች ለትምክህተኞች አለርጂዎች ናቸው፡፡ የብሄር ብሄረሰብ መብት ይከበር የሚል ቃል ሲሰሙ ይነስራቸዋል፤ ዓይናቸው ደም ይለብሳል፤ ለመናገር ምላሳቸው የቆለፋል፤ ጆሮዋቸው ይደነቁራል፡፡ በጣም የሚገርመው ደግሞ ይህን እሳቤያቸውን በአደባባይህ ህዝብ በተሰበሰበው መድረክ አይናገሩም፡፡ ከተናገሩም አስመስለው በለቁማጣ ምላሳቸው ደልለው ያልፋሉ፡፡ ከመድረክ በስተጀርባ ግን ጦር ይሠብቃሉ፡፡ በቃ በአሁኑ ዘመን ያለው የትምክህተኞች ሥራ ይህ ነው፡፡ በመድረክ ላይ “የቅማንትን መብት ሳይሸራረፍ ሙሉ በሙሉ እንመልሳለን እናስመልሳለን” እያሉ ሲያወሩ ይውሉና ለኢሳት ተቃራኒውን ማለትም እውነተኛ ፍላጎታቸውን ሪፖርት ያደርጋሉ፡፡ አስታውሳለሁ ከማውራው ጭፍጨፋ ማግስት ትምክህት ወደ 600 የሚሆኑ የአማራና ቅማንት ተወካዮችን ጠርቶ በጎንደር ዩኒቨርሲቲ ሳይንስ አምባ መሰብሰቢያ አዳራሺ ሰብስቦ “ለተፈጠረው ችግር ይቀርታ ጠይቀናል፡፡ ያዘመትነው ወታደር የሰራው ሥራ ህገወጥ ነበር፤ ከዚህ በኋላ ምንም ዓይነት ችግር አይፈጠርም” በማለት ሲልመጠበጥ ውሉ ከስብሰባው ማግስት በእነ መቶ አለቃ ደጀኔ ዘፋርጣ ወአጋንንት የሚመራ የወሮበላ ቡድን በማደራጀት የመተማንና የጭልጋን ቅማንቶች አስጨፈጨፉ፡፡
